ṣíṣe fàyàwó àwọn ènìyàn láti ìlú Nàìjíríà sí òmíràn kì í ṣe ohun àjòjì ní àgbáyé, kọ́dà, kò yọ orílẹ̀-èdè Nàìjíríà sílẹ̀. Àwọn obìnrin, ọmọbìnrin, ọmọdé àti àwọn ọ̀dọ́ ni wọ́n máa farakaáṣá ìwà ìgbéni lọ sí ìlú mìíràn ní ọ̀nà àìtọ́ àti òwò títa ènìyàn. Kì í ṣe òkè òkun nìkan ni wọ́n ń kó àwọn ènìyàn wọ̀ lọ́nà àìtọ́, ìwà ìbàjẹ́ yìí náà máa ń ṣẹlẹ̀ láàárín orílẹ̀-èdè Nàìjíríà. Ṣíṣẹ Fàyàwó àwọn ẹ̀nìyàn láti ibìkan lọ sí ibòmíràn: Ṣíṣe fàyàwọ́ àwọn ènìyàn láti ibìkan lọ sí ibòmíràn jẹ́ ọ̀nà àìtọ́ tí àwọn ènìyàn ń gbà wá owó ní pa gbígbé àwọn ènìyàn wọ ìlú tí kì í ṣe ìlú wọn lọ́nà àìtọ́. Lára àwọn òfin tí ó de ṣíṣị́ kúrò láti ìlú kan sí òmíràn kò fi àyè gba kí ẹ̀nìyàn wọ ìlú ní ọ̀nà tí kò bá òfin mu tàbí kí ènìyàn máa gbe nínú ìlú láìní ìwé ìgbé ìlú. Gẹ́gẹ́ bí ohun tí àjọ United Nations (UN) gbogbo orílẹ̀-èdè ni àwọn àmòòkùn-ṣèkà yìí ń kó àwọn èniyàn wọ̀ ní ọ̀nà àìtọ́.